เชียงใหม่มียอดค้ำประกันบสย. มากเป็นที่ 3 ของประเทศ
โพสต์ทูเดย์-บสย.เชียงใหม่ เผยปี 2552 มียอดค้ำประกันสินเชื่อเอสเอ็มอีสูงเป็นอันดับสามของประเทศ
8 ม.ค. 2553

โพสต์ทูเดย์-บสย.เชียงใหม่ เผยปี 2552 มียอดค้ำประกันสินเชื่อเอสเอ็มอีสูงเป็นอันดับสามของประเทศ 
นายเกรียงไกร ชัยสิริวงษ์สุข ผู้จัดการอาวุโส บรรษัทประกันสินเชื่ออุตสาหกรรมขนาดย่อม (บสย.) สำนักงานจังหวัดเชียงใหม่ หรือ บสย. เปิดเผยว่า ปี 2552 ได้ค้ำประกันสินเชื่อแก่ผู้ประกอบการเอสเอ็มอี 1,735 ล้านบาท สูงกว่าปี 2551 ที่มีการค้ำประกัน 262 ล้านบาท หรือประมาณ 6.5 เท่า สูงเป็นอันดับสามของประเทศ รองจากกรุงเทพมหานคร และ นครราชสีมา 
ทั้งนี้ สถาบันการเงินที่ใช้บริการค้ำประกันสินเชื่อของบสย.เชียงใหม่ มากที่สุด คือ ธนาคารกรุงไทย กว่า 40% รองลงมาคือ ธนาคารกสิกรไทย ธนาคารกรุงเทพ และธนาคารทหารไทยตามลำดับ โดยธุรกิจที่ค้ำประกันสูงสุด คือ กลุ่มอาหาร ธุรกิจบริการและท่องเที่ยว อุตสาหกรรมเกษตร อุตสาหกรรมค้าปลีกค้าส่ง